РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број: 02-1171/12

13. новембар 2012. године

Б е о г р а д

НАРОДНА СКУПШТИНА

Одбор за финансије, републички буџет и контролу трошења јавних

средстава на седници одржаној 13. новембра 2012. године разматрао је ИЗВЕШТАЈ О ПОСЛОВАЊУ ЦЕНТРАЛНОГ РЕГИСТРА, ДЕПОА И КЛИРИНГА ХАРТИЈА ОД ВРЕДНОСТИ ЗА 2011. ГОДИНУ, ФИНАНСИЈСКИ ИЗВЕШТАЈ ЦЕНТРАЛНОГ РЕГИСТРА, ДЕПОА И КЛИРИНГА ХАРТИЈА ОД ВРЕДНОСТИ ЗА 2011. ГОДИНУ, КАО И ИЗВЕШТАЈ НЕЗАВИСНОГ РЕВИЗОРА ЗА 2011. ГОДИНУ.

Седници Одбора присуствовала је Вида Узелац, генерални директор Централног регистра, депоа и клиринга хартија од вредности, а.д.

На основу члана 237. став 4. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор за финансије, републички буџет и контролу трошења јавних средстава је, сагласно члану 237. став 2. Пословника Народне скупштине, на седници оржаној 13. новембра 2012. године размотрио Извештај о пословању Централног регистра, депоа и клиринга хартија од вредности за 2011. годину, Финансијски извештај Централног регистра, депоа и клиринга хартија од вредности за 2011. годину, као и Извештај незавнисног ревизора за 2011. годину (број 02-1171/12) који је Централни регистар, депо и клиринг хартија од вредности а.д. поднео Народној скупштини 30. априла 2012. године, на основу члана 235. Закона о тржишту капитала („Службени гласник РС, број 31/11) .

Одбор за финансије, републички буџет и контролу трошења јавних

средстава је утврдио већином гласова, Предлог закључка који доставља Народној скупштини ради разматрања и одлучивања.

За представника предлагача Одбора за финансије, републички буџет и контролу трошења јавних средстава на седници Народне скупштине, одређена је Весна Ковач, председник Одбора.

ПРЕДСЕДНИК ОДБОРА

Весна Ковач

ПРЕДЛОГ

На основу члана 8. став 1. Закона о Народној скупштини („Службени гласник РС“, бр. 9/10) и члана 237. став 5. Пословника Народне скупштине („Службени гласник РС“, број 20/12 – Пречишћени текст),

Народна скупштина Републике Србије, на--------- седници ------ заседања у 2012.години, ------------ 2012. године, донела је

З А К Љ У Ч A К

О ИЗВЕШТАЈУ О ПОСЛОВАЊУ ЦЕНТРАЛНОГ РЕГИСТРА,

ДЕПОА И КЛИРИНГА ХАРТИЈА ОД ВРЕДНОСТИ

ЗА 2011. ГОДИНУ

1. Народна скупштина прихвата Извештај о пословању Централног

регистра, депоа и клиринга хартија од вредности за 2011. годину.

1. Овај закључак објавити у „Службеном гласнику Републике Србије“.

РС Број:

У Београду, ----- 2012. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

мр Небојша Стефановић

О б р а з л о ж е њ е

У члану 235. Закона о тржишту капитала („Службени гласник РС“, број

31/11), прописано је да је Централни регистар депоа и клиринга хартија од вредности доставља Народној скупштини годишњи Извештај о раду Централног регистра депоа и клиринга хартија од вредности.

Пословником Народне скупштине („Службени гласник РС“, број 20/12 –

Пречишћени текст) у члану 237. ст. 1. и 4. предвиђено је да државни органи, организације и тела, у складу са законом, подносе Народној скупштини извештај о раду, а након разматрања извештаја надлежни одбор подноси извештај Народној скупштини, с предлогом закључка односно препоруке.

Централни регистар депоа и клиринга хартија од вредности, а.д. поднео је

Народној скупштини 30. априла 2012. године, Извештај о раду Централног регистра, депоа и клиринга хартија од вредности за 2011. годину, са Финансијским извештајем Централног регистра, депоа и клиринга хартија од вредности за 2011. годину са Извештајем независног ревизора за 2011. годину (број 02-1171/12), који је Одбор за финансије, републички буџет и контролу трошења јавних средстава размотрио на седници одржаној 13. новембра 2012. године.

Одбор за финансије је у складу са чланом 237. став 5. Пословника Народне

скупштине, предложио је Народној скупштини да донесе закључак о прихватињу Извештаја о раду Централног регистра, депоа и клиринга хартија од вредности за 2011. годину.

На основу члана 8. став 3. Закона о Народној скупштини („Службени

гласник РС“, број 9/10) Народна скупштина објављује акте у „Службеном гласнику Републике Србије“.